31989R2319
L 220/51
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2319/89 НА КОМИСИЯТА
от 28 юли 1989 година
относно минималните изисквания за качество на крушите от сортовете „Williams“ и „Rocha“ за сироп и за натурален плодов сок, които се ползват от режима на производствена помощ
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 426/86 на Съвета от 24 февруари 1986 г. относно общата организация на пазара на продукти от преработени плодове и зеленчуци (1), последно изменен с Регламент (ЕИО) № 1125/89 (2), и по-специално член 6, параграф 4 от него,
като има предвид, че член 2, параграф 1 от Регламент (ЕИО) № 426/86 установява режим на производствена помощ на определени продукти, изброени в приложение , част А от него; като има предвид, че член 6, параграф 1, буква б) уточнява, че помощ се предоставя само за продукти, които отговарят на минимални изисквания за качество, които следва да бъдат определени;
като има предвид, че целта на такива минимални изисквания за качество е да се избегне производството на продукти, за които няма никакво търсене, или на продукти, които биха могли да доведат до нарушаване на пазара; като има предвид, че изискванията трябва да се основават на традиционни честни производствени процедури;
като има предвид, че Регламент (ЕИО) № 1289/85 на Комисията (3) определя минималните изисквания за качество на круши от сорта „Williams“ за сироп; като има предвид, че разпоредбите, определени в него, следва да бъдат адаптирани, за да се вземе под внимание разширяването на схемата за помощ за круши от сорта „Rocha“, както и за крушите от сортовете „Williams“ и „Rocha“, консервирани в натурален плодов сок, както е предвидено в гореспоменатия Регламент (ЕИО) № 1125/89 на Съвета; като има предвид, че за по-голяма яснота, минималните изисквания за качество, така адаптирани, следва да бъдат отделени в нов текст;
като има предвид, че изискванията за качество, определени в настоящия регламент, представляват допълнителни правила за по-нататъшно прилагане на разпоредбите на Регламент (ЕИО) № 1599/84 на Комисията от 5 юни 1984 г. относно определяне на правила за прилагането на схемата за помощ за производството на преработени продукти от плодове и зеленчуци (4), последно изменен с Регламент (ЕИО) № 2260/89 (5);
като има предвид, че мерките, предвидени в настоящия регламент, са в съответствие със становището на Управителния комитет за продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Настоящият регламент установява минималните изисквания за качество, на които крушите за сироп от сортовете „Williams“ и „Rocha“ и крушите от посочените сортове, консервирани в натурален плодов сок, наричани по-долу „круши за сироп и/или за натурален плодов сок“, както е определено в член 1 от Регламент (ЕИО) № 1599/84, трябва да отговарят, за да се ползват от производствената помощ, предвидена в член 2 от Регламент (ЕИО) № 426/86.
Член 2
За производството на круши за сироп и/или за натурален плодов сок се използват само круши от видовете Pyrus comunis L., сортовете „Williams“ и „Rocha“. Суровината трябва да бъде прясна, здрава, чиста и подходяща за преработка.
Суровината може да е била охладена, преди да бъде използвана за производството на круши за сироп и/или за натурален плодов сок.
Член 3
1. Крушите за сироп и/или за натурален плодов сок трябва да се произвеждат по един от начините, определени в параграф 2.
2. По смисъла на настоящия регламент начините на представяне се определят както следва:
а)
„цял плод“ означава целия плод, със сърцевината и с или без дръжка;
б)
„половинки“ означава плодове (без сърцевината), разрязани на две приблизително равни парчета;
в)
„четвъртинки“ означава плодове (без сърцевината), разрязани на четири приблизително равни парчета;
г)
„на резени“ означава плодове (без сърцевината), нарязани на повече от четири клинообразни парчета;
д)
„на кубчета“ означава плодове (без сърцевината), нарязани на кубообразни парчета.
3. Всеки съд с круши за сироп и/или за натурален плодов сок съдържа само един от начините на представяне, а плодът или парчетата от него са практически еднакви по размер. Никакъв друг вид плод не може да бъде открит в съда.
4. Цветът на крушите за сироп е характерен за сортовете „Williams“ или „Rocha“. Леко оцветяване в розово не се счита за дефект. Крушите за сироп, съдържащи специални съставки, се счита, че притежават характерния цвят, ако няма никакво ненормално обезцветяване на използваните съставки.
5. Крушите за сироп и/или за натурален плодов сок са без чужди вещества от нерастителен произход, както и без чужд вкус или мирис.
Плодът е месест и може да се различава по крехкост, но не е нито изключително мек, нито изключително твърд.
6. Крушите за сироп и/или за натурален плодов сок са практически без:
а)
чужди вещества от растителен произход;
б)
кожици;
в)
дефектни парчета.
Целите плодове, половинките и четвъртинките също така са практически без механично наранени части.
Член 4
1. Плодовете или парчетата от тях се смятат практически за еднакви по размер, когато в даден съд теглото на най-голямото парче е не повече от два пъти по-голямо от теглото на най-малкото парче.
Ако в даден съд се съдържат по-малко от 20 парчета, едно парче може да не се взема под внимание. При определянето на най-голямото и на най-малкото парче, сцепените парчета не се вземат под внимание.
2. Крушите за сироп и/или за натурален плодов сок се смятат за съответстващи на изискванията съгласно член 3, параграф 6, когато следните допустими отклонения не са надвишени:
Начин на представяне
Цели, половинки и четвъртинки
Други
Дефектни парчета
15 % от броя
1,5 килограма
Механично наранени парчета
10 % от броя
Не се прилага
Кожица
100 см2 обща площ
100 см2 обща площ
Чуждо вещество от растителен произход:
-
сърцевина
10 парчета
10 парчета
-
семена, отделени от крушата
80 частици
80 частици
-
други вещества, включително частици от сърцевината, отделени от крушата
60 частици
60 частици
Допустимите отклонения, различни от онези, фиксирани чрез представяне в процент от броя, се отнасят за 10 килограма отцедено нетно тегло.
Сърцевините не се смятат за дефект при „цели плодове“.
3. По смисъла на параграф 3:
а)
„дефектни парчета“ означава плодове с обезцветяване по повърхността или петна, които определено контрастират с цвета като цяло и които могат да проникнат в месестата част, по-специално набивания, краста и тъмни петна;
б)
„механично повредени парчета“ означава парчета, които са били нарязани на няколко части и всичките такива части, които са равни на размера на цяло парче, се смятат за едно парче или за парчета, или когато изрязването е било прекомерно и включва сериозни издълбавания по повърхността на парчетата, които допълнително влошават външния вид;
в)
„кожица“ означава както кожицата, която е прилепнала или не към месестата част на крушата, така и кожицата, която е намерена изпаднала в съда;
г)
„чуждо вещество от растителен произход“ означава растителни вещества, които нямат връзка със самия плод, или които са били прикрепени към пресния плод, но е трябвало да бъдат отделени по време на преработката, по-специално сърцевината, семената на крушата, дръжките и листата, както и частите от тях. Кожицата, обаче, се изключва;
д)
„сърцевина“ означава семенната част на плода или части от нея, която е прикрепена към плода, с или без семена. Частици от сърцевината се смятат за еквивалентни на едно парче, когато взети заедно частиците представляват приблизително половината от сърцевината;
е)
„семена, отделени от крушата“ означава семена, които не са включени в сърцевината, но които са отделени в съда.
Член 5
1. Крушите и сиропът и/или натуралният плодов сок заемат най-малко 90 % от водната вместимост на съда.
2. Отцеденото нетно тегло на плода като средна стойност е поне равно на следните проценти от водната вместимост на съда, изразени в грамове:
Начин на представяне
Съдове с номинална водна вместимост от
425 мл или повече
по-малко от 425 мл
Цели
50
46
Половинки
54
46
Четвъртинки
56
46
Резени
56
46
Кубчета
56
50
3. Когато крушите за сироп и/или крушите за натурален плодов сок са пакетирани в стъклени съдове, водната вместимост се намалява с 20 мл преди процентите, упоменати в параграфи 1 и 2, да бъдат изчислени.
4. Всеки съд се маркира с референция, идентифицираща датата и годината на производство, както и преработвателя. Маркировката, която може да бъде с кодово обозначение, се одобрява от компетентните органи на държавата-членка, в която се извършва производството, и тези органи могат да приемат допълнителни разпоредби, отнасящи се до самата маркировка.
Член 6
Преработвателят, ежедневно и на редовни интервали от време през периода на прерабоката, проверява дали крушите за сироп и/или крушите за натурален плодов сок отговарят на изискванията за получаване на помощ. Резултатите от проверката се записват.
Член 7
Регламент (ЕИО) № 1289/85 се отменя.
Член 8
Настоящият регламент влиза в сила в дена на публикуването му в Официален вестник на Европейските общности.
Той се прилага от 1 юли 1989 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 юли 1989 година.